**Najljepši trenuci moga djetinjstva**

Pišem o trenutku kada sam dobila psa. Bilo je to one godine kada sam krenula u prvi razred. Još od malena nagovarala sam djeda da mi kupi psa. Stalno sam ponavljala koliko ga želim imati. Djed je govorio da je to velika briga i da se neću moći brinuti o psu. Govorila sam djedu da bih psića željela za rođendan. Prošla je večer, došao je taj dan, moj rođendan. Kad sam se ujutro probudila vidjela sam da psa nema i osjećala se kao da su mi sve lađe potonule. Sama sam sebi govorila da još nije gotovo i da ću dobiti psića. Došla je i večer, a ja sam bila tužna. Kao da mi se cijeli svijet srušio. Bila sam tužna i htjela sam otići spavati. Odjednom je došla baka i rekla da dođem u dnevnu sobu. Svi su bili ondje (mama, tata, sestra… ), a na kraju je u sobu ušao i djed s malim psićem. Pas je bio zlatni retriver i imao je tek mjesec dana. Bio je toliko sladak, moj pas iz snova. Bio je mekan kao pahuljica. Jednostavno nisam mogla vjerovati da mi se ostvarila najveća želja. Jednostavno nisam mogla vjerovati. Bila sam toliko sretna da sam od sreće počela plakati. Psu sam dala ime Piki. To je bio moj najljepši trenutak iz djetinjstva. Još ga se i danas sjećam. Piki će ove godine imati pet godina i mogu samo dodati da ga jako volim i da ga ni za što na svijetu ne bih dala ili mijenjala!

Elena Rajnović 5.b